 **РЕПУБЛИКА БЪЛГАРИЯ**

Министерство на здравеопазването

Министър на здравеопазването

**З А П О В Е Д**



На основание чл. 25, ал. 4 от Закона за администрацията във връзка с одобрен Доклад с изх. № 26-00-2247/02.11.2022 г. от министъра на здравеопазването

**Н А Р Е Ж Д А М:**

I. Отменям Заповед № РД-01-606/19.07.2021 г.

II. Заповедта да се публикува на интернет страницата на Министерството на здравеопазването.

III. Заповедта подлежи на обжалване в едномесечен срок от публикуването на интернет страницата на Министерството на здравеопазването, пред съответния административен съд по реда на Административнопроцесуалния кодекс.



**Д-Р АСЕН МЕДЖИДИЕВ**

*Министър на здравеопазването*

**МОТИВИ**

# С цел упражняване надзор на събитията свързани с придобиване на имунитет към SARS-CoV-2 със Заповед № РД-01-606/19.07.2021 г. Министерство на здравеопазването създаде и поддържа Информационна система за популационен имунитет. Управлението на популационния имунитет е от съществено значение за опазването и укрепването здравето на гражданите. За реализирането на тази цел, при функционирането на Информационната система за популационен имунитет, се събираха и обработваха данни за български граждани, които включваха изследвания за COVID-19 (SARS-CoV-2) и данни от Националния регистър за ваксинация. Целта на Информационната система за популационен имунитет бе да се записват всички COVID-19 събития за българските граждани и на база на тези записи да се получат агрегирани (обобщени) статистически данни, свързани с придобиване на имунитет към SARS-CoV-2.

Независимо от стартиралия процес на събиране на данните чрез портала <https://immustat.eu/> и разработена платформа за справки за контрол на процеса по отчитане на лечебните заведения от страна на регионалните здравни инспекции <https://control.immustat.eu/jasperserver/> към момента Информационната система за популационен имунитет не е завършена в цялост. В тази връзка е отпаднала необходимостта от поддържането от Министерство на здравеопазването на Информационна система за популационен имунитет, поради което Заповед № РД-01-606/19.07.2021 г. се отменя.

С отмяната на Заповед № РД-01-606/19.07.2021 г. отпада задължението на всички лаборатории и лечебни заведения, в структурата на които има лаборатории, които извършват изследвания за COVID-19 да предоставят информация за извършените изследвания в Информационна система за популационен имунитет. Преустановява се достъпът до Информационна система за популационен имунитет на всички задължени субекти по Заповед № РД-01-606/19.07.2021 г.

Отмяната на Заповед № РД-01-606/19.07.2021 г. е в съответствие с Решение № 3618 от 15 април 2022 г. по адм. дело 536/2022 г. на Върховния административен съд, с което се отменят разпоредбите на чл. 29, т. 1 и 2 от Наредба № 21 от 2005 г. за реда за регистрация, съобщаване и отчет на заразните болести. На основание на отменената разпоредба министърът на здравеопазването е издал Заповед № РД-01-606/19.07.2021 г.